  Туспуктэм: Григорий Фомин Майя Бывальцева 2023-тӥ арын Сьӧлта ёросысь Калдӥ (Халды) школаез федерал программая рос-прос тупатъялозы. Со сярысь Удмуртиысь тӧролэн но кивалтэтлэн пресс-службазы ивортӥз. Лэсьтӥськисьёс оштолэзе ужаны кутскозы ни. Соос кык юртэз тупатъялозы – валтӥсь юртэз но спортзалэз. « Школаын инженер коммуникациосты, укноосты но ӧсъёсты воштыны чакламывн. Озьы ик выжъёсты, вӧлдэтэз но липетэз быдэсак тупатъялозы. Чакланъёсын – химия, физика, биология, информатика, история, технология кабинетъёсы тӥрлык пуктыны. Шумпоттытэ, школаын музеез утьыны но выльдыны мылкыд каризы шуыса » Лариса Буранова, Кун Думаын Удмуртилэсь депутат, федерал программалэн элькунъя координаторез Школаез тупатъян ужъёсты чакланъя ужась группае дышетӥсьёс, анай-атайёс, ёрос кенешысь депутатъёс, администрацилэн ыстэмм муртъёсыз но дышетскисьёс пыризы. «Единая Россия» партиен кичӧлтэм «Модернизация школьных систем образования» федерал программа «Образование» йӧскалык ӵектосъя быдэстӥське. Тодэ вайытом, 2023-тӥ арын Удмуртиын 23 школаосы рос-прос тупатъямын луыны кулэ - Ижкарын, Можгаын, Глазкарын, Сарапулын, Алнаш, Балезино, Глаз, Кез, Красногорск, Сьӧлта, Сюмси, Ува, Эгра но Яр ёросъёсын. Тодэ вайытом, Можгаын 3 номеро школаысь 700-лэсь трос дышетскисьёсты тупатъян ужъёс мынытозь мукет дышетон юртъёсы ветлозы.  Тегъёс: Удмуртия школаос тупатъянужъёс Сьӧлта ЛарисаБуранова  